Axellaq-nneɣ yugar-aɣ di lekyasa. D Ababat yeččuṛen d leḥmala, yeţḥebbiṛen fell-aneɣ. Yerna, ur a ɣ-d-ixliq ara akken a neic bla ma ncudd ɣur-es. (Irmiya 10:23) Neḥwaǧ akk ihi a ɣ-iwelleh, am wakken yeḥwaǧ weqcic ameẓyan a t-wellhen imawlan-is. (Iceaya 48:17, 18) Imenzayen n Wedlis Iqedsen mmalen-aɣ-d lewhi yellan ţ-ţikci sɣur Ṛebbi.—Γer 2 Timutawus 3:16.
Leqwanen akk-d imenzayen n Yahwa sselmaden-aɣ amek ara neseu tudert ifazen ass-a, yerna ţwerrin-aɣ-d (sskanayen-aɣ-d) amek ara d-nerbeḥ lbaṛakat ur nfennu ɣer zdat. Imi d Ṛebbi i ɣ-d-ixelqen, iwulem ihi a netbee seg wul awelleh-ines.—Γer Ahellil 19:8,12;Aweḥḥi 4:11.
2. D acu i d amenzay n Wedlis Iqedsen?
Amenzay yemxallaf ɣef lqanun, axaṭer lqanun yeqqar-ed d acu i glaqen ad iţwaxdem deg yiwet n temsalt ibanen, ma d amenzay yesskanay-ed ayen i gebɣa Ṛebbi a t-nexdem deg waṭas n liḥalat yemxallafen. (Asmekti 22:8) Akken a nẓer amek ara nessexdem yiwen umenzay n Wedlis Iqedsen deg yiwet n liḥala, ilaq uxemmem. (Lemtul 2:10-12) Di lemtel, Adlis Iqedsen yesselmad belli tudert ţ-ţikci sɣur Ṛebbi. Amenzay-agi yezmer a ɣ-iwelleh di lxedma, deg wexxam, neɣ m’ara neţṛuḥu seg wemkan ɣer wayeḍ; yeţweṣṣi-yaɣ ɣer lemḥadra.—Γer Lecɣal 17:28.
3. Anwi-ten sin imenzayen yugaren akk wiyaḍ?
Eisa ibder-ed sin imenzayen yesean azal ameqran. Amezwaru yeţbeggin-ed leqsed n wemdan di tudert-is, yeeni ad yissin Ṛebbi, a t-iḥemmel w’ad iqdec fell-as s nnṣaḥa. Ilaq-aɣ a nerr lbal i umenzay-agi di mkul ṛṛay ara neṭṭef. (Lemtul 3:6) Wid iwumi yella umenzay-a deg wul ţţuɣalen d iḥbiben n Ṛebbi, rebbḥen-d sseed n tideţ akk-d tudert n dayem.—Γer Matta 22:36-38.
Amenzay wis sin yezmer a ɣ-iḍmen lealaqat ithennan akk-d wiyaḍ. (1 Ikurintiyen 13:4-7) Ma nebɣa a t-nṭebbeq ilzem a neaned Ṛebbi deg wamek i sen-ileḥḥu i leibad.—Γer Matta 7:12;22:39, 40.
4. Deg wacu i ɣ-ṣelḥen imenzayen n Wedlis Iqedsen?
Adlis Iqedsen deg-s imenzayen yesselmaden i twaculin amek ara ddukklent s leḥmala. (Ikulusiyen 3:12-14) Iţḥarab daɣen ɣef twaculin imi i sent-isselmad amenzay-agi nniḍen: zzwaǧ ilaq ad idum.—Γer Laṣel n ddunit 2:24.
Ma nettabae imenzayen n Wedlis Iqedsen, a nḥareb ɣef cci-nneɣ d wayen i neţḥussu. Di lemtel, imeellmen ţnadin ɣef ixeddamen yeṣfan yerna ixeddmen seg wul, imi ţḥessisen i Wawal n Ṛebbi. (Lemtul 10:4, 26; Ieebṛaniyen 13:18) Adlis Iqedsen yesselmad-aɣ daɣen a nesteqnee s wayen kan i neḥwaǧ, w’a nerr azal akteṛ i tdukli-nneɣ d Ṛebbi wala i cci.—Γer Matta 6:24, 25,33;1 Timutawus 6:8-10.
Imenzayen n Wedlis Iqedsen sseḥbibiren ɣef ṣṣeḥḥa-nneɣ. (Lemtul 14:30; 22:24, 25) Γef lemtel, lqanun n Ṛebbi iḥeṛṛmen ssekṛan yeţḥadar-aɣ si temxixin (laksidat) akk-d lehlakat ineqqen. (Lemtul 23:20) Yahwa yefka-yaɣ ţţesriḥ a nsew ccṛab, lameena s lqis kan. (Ahellil 104:15; 1 Ikurintiyen 6:10) Imenzayen n Ṛebbi ṣelḥen axaṭer ur a ɣ-sselmaden ara a neţeassa kan ɣef lexdayem-nneɣ, lameena ula ɣef ixemmimen-nneɣ. (Ahellil 119:97-100) Acu kan, ma yella imasiḥiyen n ṣṣeḥ ţḍueun lumuṛ n Ṛebbi, mačči i nnfee-nsen kan, meena bac ad fken leezz i Yahwa.—Γer Matta 5:14-16.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn